વલસાડના મોગરાવાડી ખાતે રહેતા નિવૃત્ત વિધવા શિક્ષિકાએ વલસાડ સ્ટેશનરોડ સ્થિત એસ.બી.આઇ. બેન્કના એ.ટી.એમ.માંથી ગત તા. ૨૩-૫-૧૧ ના રોજ નાણાં ઉપાડવા ગયાં ત્યારે બબ્બે વખત કાર્ડ નાંખીને પ્રથમ ૫ હજાર અને બીજી વખત ૧૦ હજાર રૂ. ઉપાડવાનો પ્રયત્ન કર્યો પરંતુ બંને વખત પૈસા ઉપડયાની રસીદ નીકળી પણ નાણાં ન નીકળતાં મહિલાએ એસ.બી.આઇ.ના સ્ટેશનરોડ બ્રાંચના મેનેજર અને ત્યારબાદ બેંકની પ્રાદેશિક વ્યવસાય કચેરીને ફરિયાદ કરી હતી. પરંતુ બેંક દ્વારા હાથ ઊંચા કરી દેવાતા કંટાળેલી મહિલાએ ગ્રાહક સુરક્ષા વિભાગને ફરિયાદ કરી છે.